als_Latn dik_Latn sag_Latn
Presidenti amerikan Barak Obama ka paralajmëruar qytetarët e Krimesë se organizimi i një referendumi për zgjedhjen mes Krimesë dhe Kievit është jo kushtetuese. Por gjithashtu Obama ka biseduar për më shumë se një orë me homologun e tij rus Putin në telefon. Obama ka theksuar se ka një mënyrë për të zgjidhur situatën me mjete diplomatike në mënyrë që të ruhen interesat e Rusisë, popullit ukrainas dhe komunitetit ndërkombëtar. Gjatë bisedës telefonike, sipas Shtëpisë së Bardhë, Presidenti amerikan ka theksuar edhe një herë më shumë se veprimet e Rusisë dhunojnë sovranitetin dhe integritetin territorial të Ukrainës. Gjë kjo që ka sjellë dhe reagimin e Shteteve të Bashkuara të Amerikës së bashku me partnerët e tyre europianë.
Nga ana e tij Putin, sipas konfirmimit te Kremlinit, i ka kujtuar presidentit Obama rëndësinë e marrëdhënieve ruso – amerikane për të garantuar stabilitetin dhe sigurinë në botë. Putin shtoi se marrëdhëniet mes dy vendeve nuk duhet të sakrifikohen nga probleme ndërkombëtare të izoluara dh epse shumë të rëndësishme. Duek këmbëngulur në rrugën e dialogut Obama tha se sekretari amerikan i shtetit do të vazhdojë bisedimet me ministrin e jashtëm rus Sergei Lavrov, qeverinë ukrainase dhe partnerët e tjerë ndërkombëtarë.
als_Latn als_Latn